Семерджиево
Сéмерджиево е село в Северна България. То се намира в община Русе, област Русе.

География 
Село в Северен централен район, община и област Русе, намиращо се на 23 км югоизточно от град Русе. Разположено е в източната част на Дунавската хълмиста равнина, на височина около 150 м.

На 4 км е гара Ястребово на жп линията Русе-Варна. Има редовни автобусни връзки с Глоджево, Ветово, Червена вода, Ястребово и Русе.

История 
В Семерджиево има останки от селища от бронзовата епоха (открити са двойни бронзови брадви). Първоначално селото се е намирало в местността „Банга“. На днешното място се измества по време на Османското владичество. В турски документ от 1694 г. се среща под името Семерджи. По думите на историци някъде от 17 век датира и функциониращата до днес Джамия в центъра на селото, известна с най-високото минаре (кула) в района. През 1903 г. е основана потребителната кооперация „Плуг“. През 1895 г. е открито килийно училище в частна къща с пръв учител Иван Несторов. През 1905 г. е построена килия към черквата.

Население 
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Обществени институции 
В селото се намира едно от средищните основни училища в областта ОУ „Св. св. Кирил и Методий“ – с. Семерджиево. Функционира и детска градина „Иглика“.

Читалище „Просвета“ е основано през 1927 г. Носител е на орден Кирил и Методий II степен, 1977 г. Функционира детски фолклорен състав към читалище „Просвета“. Деца от селото участват и във фолклорните мероприятия, организирани от ДКВТ „Гюнеш“ – Русе.

Културни и природни забележителности 
Най-старата културна забележителност на селото е Джамията, датираща от края на 17 век.

Друг религиозен паметник е църквата „Свети Димитър“ от 1911 г. с ценна дърворезба от Ц. Нейков.

Селото разполага и с 3 парка, единият в централната част на селото, вторият пред Кметството и третият Паркът-стадион на влизане откъм Русе, където ФК „Вихър“ Семерджиево провеждат своите мачове.

От изхода на селото към Вятово започва т.нар. „Делиорман“ или най-северният дял на Лудогорието, където жителите всяка пролет честват 1 и 6 май.

Редовни събития 
Честване на 6 май – „Гергъовден и Хъдреллез“;

Отбелязване на Сбора на селото на 6 септември.

Концерти по случай Курбан Байрям и Коледа – Нова година.

Други 
В селото съществуват партийни организации на БСП, ГЕРБ, ДОСТ, ДПС, и др.

Личности 
 генерал Веселин Пенгезов – председател на Софийския апелативен съд и член на Висшия съдебен съвет на Р България.
 Никола Вълчев – кмет повече от 30 години и специалист по гражданско състояние до началото на демократичните промени
 Любка Вълчева – учител и читалищен деец с множество национални и регионални признания и грамоти
 Сюлейман Сабриев – виден математик, както и духовен водач.
 Хафъз Хюсеин – завършил Висше духовно образование и е бил мюфтия на Търговище, Силистра, Разград, и др.

Литература 
Написана е книга за с. Семерджиево от Кою Савов – директор на НОУ „Св. св. Кирил и Методий“ – с. Семерджиево през комунистическия период.

Източници

Външни препратки 
 www.facebook.com
 Semerdżiewo

Села в област Русе
Населени места в община Русе